ખર્ચ તો ઘણો જ થયો. એજન્સીના, શેરપાના, વીમો, અન્ય પરચૂરણ ખર્ચ સહિત ૩૭ લાખ પિયા જેટલો ખર્ચ આવ્યો હતો. આ ખર્ચ મારા જેવા મધ્યમવર્ગી માટે લગભગ અશક્ય હતો. પરંતુ કહેવાય છે ને જ્યારે તમે કોઈ વસ્તુની દિલથી ઇચ્છા કરો છો ત્યારે તેને તમને મેળવી આપવા માટે સમગ્ર કાયનાત કામે લાગી જાય છે. મારી સાથે પણ આમ જ બન્યું. માતા-પિતાએ આખી જિંદગીની કમાણી મને ધરી દીધી. લોન, સગાંવ્હાલાંની મદદ, વિશેષ કરીને મિત્રોએ, જેમાંના કેટલાકે તો તેમના ફરવા-જવા માટે નાણાં બચાવી રાખેલાં તેમને આપી કહ્યું હતું કે લે મેહુલ, તું તારું સ્વપ્ન પૂરું કર. ૧૦,૦૦૦ પિયાથી માંડી ૫૦૦ પિયા સુધીની મદદ મને મળી છે. મારા પરિવાર સાથે મિત્રો અને સંબંધીઓનો મારા સ્વપ્ન માટેના આ ભાવે જ મને હાલ માઉન્ટ એવરેસ્ટના શિખરે પહોંચાડ્યો છે.